ddrg/super_eurlex huggingface dataset:
V roku 2012 EASA vybrala 14 národných leteckých úradov (National Aviation Authorities – NAA) a 10 „kvalifikovaných subjektov“ (Qualified Entities – QEs) prostredníctvom postupov verejného obstarávania na zadanie časti jej činností súvisiacich s osvedčovaním. V roku 2013 predstavovali výdavky za tieto zadané činnosti súvisiace s osvedčovaním približne 22 mil. EUR. Proces prideľovania konkrétnych úloh súvisiacich s osvedčovaním národným leteckým úradom a kvalifikovaným subjektom a kritériá, ktoré sa používajú, sú opísané v konkrétnych usmerneniach vypracovaných agentúrou. Transparentnosť zadávania by však bolo možné zlepšiť lepším dokumentovaním procesov prideľovania vrátané hodnotení, ktoré sa vykonávajú na základe kritérií stanovených v usmerneniach. To isté platí aj pre prideľovanie mnohých ďalších zákaziek nízkej hodnoty uchádzačom.

Agentúra začala svoju činnosť v roku 2014 a dodnes pracuje na základe korešpondencie a výmeny informácií s hosťujúcim členským štátom. Nedošlo však k podpísaniu komplexnej dohody o sídle medzi agentúrou a členským štátom. Takáto dohoda by podporila transparentnosť podmienok, podľa ktorých funguje agentúra a jej zamestnanci.

2014

Celková miera viazaných rozpočtových prostriedkov bola vysoká na úrovni 97,1 %. Napriek tomu, že agentúra ďalej znížila celkovú mieru prenesených viazaných rozpočtových prostriedkov zo 7,2 mil. EUR (7,7 %) v roku 2013 na 5,9 mil. EUR (6,2 %) v roku 2014, prenesené viazané rozpočtové prostriedky v rámci hlavy II (administratívne výdavky) boli vysoké na úrovni 3,6 mil. EUR (22 %) a v rámci hlavy III (prevádzkové výdavky) 2,0 mil. EUR (38,1 %). Hoci je to čiastočne odôvodnené viacročným charakterom činností agentúry a prenosy zaradené do vzorky Dvora audítorov boli odôvodnené, takáto vysoká miera je v rozpore so zásadou ročnej platnosti rozpočtu.
14.

Na služby zadávané externým poskytovateľom sa vzťahujú rámcové zmluvy, ktoré boli uzatvorené na základe riadneho postupu verejného obstarávania. Využívanie týchto služieb sa riadi pracovným programom EBA a je neustále kontrolovaný oddeleniami pre IT a financie. Orgán EBA ešte viac zlepšil dokumentáciu svojho odhadu potrieb pre postupy verejného obstarávania. V porovnaní s pôvodnými rozpočtovými prostriedkami v roku 2015 vyčlenenými na náklady spojené s IT orgán EBA počas roku znížil rozpočtové prostriedky pre IT len o 4,3 %.
12.

V roku 2012 centrum podpísalo rámcovú zmluvu na uzatvorenie konkrétnych zmlúv v maximálnej hodnote 250 000 EUR, ktorá bola uvedená v oznámení o vyhlásení obstarávania. Centrum však tento strop nedodržalo. Do konca roka 2015 celkové platby uhradené v rámci tejto zmluvy dosiahli výšku 382 181 EUR, t. j. prevýšili ho o 50 %. Platby, ktoré prekročili strop, poukazujú na to, že centrum by malo zlepšiť postup monitorovania rámcových zmlúv.
1.

Európsky inštitút pre rodovú rovnosť (ďalej len „inštitút“ známy tiež ako „EIGE“), so sídlom vo Vilniuse, bol zriadený na základe nariadenia Európskeho parlamentu a Rady (ES) č. 1922/2006 (1). Úlohou inštitútu je zbierať, analyzovať a šíriť informácie o rodovej rovnosti, vytvárať, analyzovať, hodnotiť a šíriť metodické nástroje na podporu integrácie rodovej rovnosti do všetkých politík Únie a následne do vnútroštátnych politík.
12.

Začiatkom roka 2015 agentúra uzavrela IT zmluvy v súvislosti so službami poskytovanými od marca 2015 do marca 2016. Služby poskytované od októbra 2015 do marca 2016 sa fakturujú až v roku 2016. Pokiaľ ide o externe zadané audity príjemcov v roku 2015, konečné platby sa môžu uskutočniť až po námietkových konaniach, ktoré sa nepodarilo ukončiť do konca roku.
2014

Úroveň prenesených viazaných rozpočtových prostriedkov bola vysoká v prípade hlavy II (administratívne výdavky), a to 3,4 mil. EUR, t. j. 54 % (2013: 1,8 mil. EUR, t. j. 52 %). Tieto prenosy sa týkali najmä služieb poskytnutých agentúre v roku 2014, za ktoré boli faktúry doručené až v roku 2015, a niekoľkých zákaziek v oblasti IT vysokej hodnoty, ktoré boli podpísané koncom roka 2014. Tieto IT projekty, pôvodne plánované na rok 2015, začali v roku 2014 s cieľom využiť finančné prostriedky uvoľnené z úspor z iných rozpočtových riadkov.
12.

Miera prenesených viazaných rozpočtových prostriedkov zostáva vysoká v prípade hlavy II (administratívne výdavky) vo výške 364 740 EUR, t. j. 26 % (2014: 443 412 mil. EUR, t. j. 34 %). Tieto prenosy súvisia so službami, ktorých poskytnutie je zmluvne dohodnuté na obdobie dvoch kalendárnych rokov, a tiež s IT službami, ktoré do konca roka 2015 neboli plne poskytnuté alebo vyfakturované.
3.

Na rozhodnutí o riešení krízovej situácie subjektu sa podieľa Európska centrálna banka (ECB), SRB, Komisia a prípadne Rada. Postup a čas vyhradený pre jednotlivé fázy sú opísané v rámčeku 1. Rámček 1 – Postup riešenia krízových situácií a) ECB oznámi SRB, či je banka v úpadku alebo či pravdepodobne bude v úpadku. SRB môže taktiež vykonať takéto posúdenie, ale len vtedy, ak svoj úmysel oznámi ECB a ECB nevykoná posúdenie do troch kalendárnych dní. b) Ak sú splnené podmienky riešenia krízovej situácie, SRB prijme program riešenia krízovej situácie, v ktorom stanoví nástroj riešenia krízových situácií a využitie SRF. Program nadobudne účinnosť, ak Rada alebo Komisia nevzniesli žiadne námietky do 24 hodín po zaslaní programu zo strany SRB. c) Počas tohto obdobia môže Komisia buď schváliť program alebo vzniesť námietky voči tým aspektom programu riešenia krízových situácií, ktoré sú na voľné uváženie. Tiež môže navrhnúť do 12 hodín po zaslaní programu zo strany SRB, aby Rada uznášajúca sa jednoduchou väčšinou namietala voči programu riešenia krízových situácií na základe toho, že nie je dodržané kritérium verejného záujmu, alebo schválila významnú zmenu či namietala voči významnej zmene sumy zo SRF stanovenej v programe riešenia krízových situácií SRB. d) Rada musí prijať rozhodnutie o návrhu Komisie v priebehu 24 hodín po zaslaní programu riešenia krízových situácií zo strany SRB. Ak Rada vznesie námietku proti tomu, aby sa v súvislosti s príslušnou inštitúciou uplatnilo riešenie krízovej situácie na základe toho, že nie je dodržané kritérium verejného záujmu, táto inštitúcia sa zlikviduje v súlade s uplatniteľným vnútroštátnym právom.
1.

Európsky spoločný podnik pre vykonávanie spoločnej technologickej iniciatívy v oblasti palivových článkov a vodíka (spoločný podnik FCH), so sídlom v Bruseli, bol založený v máji 2008 (1) na obdobie do 31. decembra 2017 a získal finančnú autonómiu dňa 15. novembra 2010. Rada v máji 2014 (2) zrušila pôvodné nariadenie a predĺžila obdobie trvania spoločného podniku, na ktorý sa odkazuje ako na „spoločný podnik pre palivové články a vodík 2“ (spoločný podnik FCH 2) (3) v rámcovom programe Horizont 2020 pre výskum a inovácie (4) na obdobie do 31. decembra 2024.
15.

Spoločný podnik SESAR by chcel zdôrazniť, nemal vplyv na dvojmesačné oneskorenie zverejnenia prvých výziev v rámci programu Horizont 2020. Hlavným dôvodom boli veľké zmeny v IT nástroji na prípravu a hodnotenie grantov. Dôsledné dodržanie postupov udeľovania grantov v rámci programu Horizont 2020 preto viedlo k tomu, že prvé dohody o grante mohli byť podpísané až v januári 2016. Súvisiace nevyužité platobné rozpočtové prostriedky z roku 2015 boli v plnej výške začlenené do rozpočtu na rok 2016.
19.

Každý rok do 31. januára sú členovia spoločného podniku okrem EÚ (a pridružení partneri) povinní oznámiť správnej rade hodnotu svojich nepeňažných príspevkov za každý predchádzajúci rozpočtový rok (13). Na základe týchto informácií a podľa usmernení poskytnutých spoločnému podniku Európskou komisiou by sa nepeňažné príspevky členov mali zaznamenať do účtovnej závierky spoločného podniku.
3.

Výskumné činnosti koordinované spoločným podnikom so rozdelené a) do šiestich existujúcich oblastí zameraných na technológie a demonštračné činnosti, teda „integrované technologické demonštrátory“ (ITD) na realizáciu projektov 7. RP a b) do deviatich nových oblastí zameraných na technológie a demonštračné činnosti na realizáciu projektov programu Horizont 2020: — tri integrované technologické demonštrátory (ITD), — tri inovačné platformy demonštrácie lietadiel (IADP), — tri prierezové oblasti vrátane technologického hodnotiteľa.
2014

V roku 2014 agentúra uzavrela rámcovú zmluvu v hodnote 15 mil. EUR (vzťahujúcu sa na roky 2014 až 2017) týkajúcu sa poradenských služieb o riadení na vysokej úrovni. Ciele a činnosti, ktoré sa mali vykonať, neboli dostatočne konkrétne na to, aby oprávňovali rozhodnutie o obstarávaní či výšku zákazky. Neexistuje dôkaz, že sa rozhodnutie o obstarávaní prekonzultovalo so správnou radou, čo by bolo vzhľadom na charakter a výšku zákazky vhodné, aj keď sa to nepožaduje v nariadení o rozpočtových pravidlách.
12.

Agentúra by chcela poukázať na skutočnosť, že konkurencia na úzkom trhu s výrobou a analýzou satelitných snímok je dosť nízka, keďže v súvisiacich sektoroch pôsobí len málo poskytovateľov služieb a ceny sú jednotné a stabilné. Vzhľadom na komplexné technické požiadavky na poskytované služby sa vyžaduje kombinácia rôznych špecializácií, ktoré je možné splniť len vtedy, ak sa poskytovatelia služieb pôsobiaci v tomto sektore spoja do konzorcia. Podpísanie rámcovej zmluvy s jediným hospodárskym subjektom sa preto zakladá na dôslednom posúdení reálnych faktorov, a nie hypotetických predpokladov. Príloha, pripomienky 2012 a 2013: Na základe pripomienky Dvora audítorov o grantoch v rámci rozpočtových rokov 2012 a 2013 sa uskutočnilo päť kontrol ex ante v súvislosti s platbami európskym tematickým centrám (ETC) v rozpočtových rokoch 2013, 2014 a 2015. Okrem týchto kontrol na mieste, ktorými sa pokrylo 20 % celkových nákladov na personál deklarovaných všetkými príjemcami, bolo 0,12 % kontrolovaných nákladov vyhlásených za neoprávnené. Stratégiou agentúry EEA z mája 2014 týkajúcou sa kontrol ETC sa zaručuje, že vyžiadaním dokladov sa potvrdí vierohodnosť oprávnenosti a presnosti deklarovaných nákladov na zamestnancov. Táto stratégia prešla v októbri 2015 aktualizáciou a odvtedy vykonáva oddelenie vnútorného auditu výlučne kontroly na mieste ex post, z ktorých prvé prebehli na jar 2016. Na základe externého hodnotenia v roku 2015 bol útvar vnútorného auditu agentúry certifkovaný, že spĺňa normy IIA, ktorými sa sleduje predovšetkým nezávislosť funkcie.
2014

V októbri 2013 na základe opravného rozpočtu agentúra prijala ďalšie rozpočtové prostriedky vo výške 3 mil. EUR na implementáciu nariadenia REMIT, ktoré preniesla do roku 2014. Avšak podľa vykonávacieho nariadenia rámec REMIT bude v prevádzke až od októbra 2015. Časť prostriedkov bola vynaložená v roku 2014 na prípravu implementácie nariadenia REMIT. Koncom roka 2014 agentúra uhradila dve platby predbežného financovania vo výške 1,56 mil. EUR na zmluvy v súvislosti so službami REMIT, ktoré sa majú poskytnúť v období rokov 2015 až 2017, čím sa vyhla automatickému vráteniu nevyužitých finančných prostriedkov Komisii (2). Hoci to agentúre umožní financovať jej budúce činnosti týkajúce sa REMIT, je to v rozpore so zásadou ročnej platnosti rozpočtu.
2014

Celková miera viazaných rozpočtových prostriedkov bola vysoká na úrovni 95 %. Celková miera prenesených viazaných rozpočtových prostriedkov zostala taktiež vysoká na úrovni 5,6 mil. EUR, t. j. 26 % (2013: 5,2 mil. EUR, t. j. 28 %), najmä na prevádzkový rozpočet (hlava III) vo výške 4,7 mil. EUR, t. j. 66 % (2013: 3,7 mil. EUR alebo 85 %). Prenosy sa týkali najmä špecifických zmlúv s kumulatívnou hodnotou 2,4 mil. EUR, ktoré boli podpísané koncom roka a konkrétne súviseli s prebiehajúcim rozvojom a údržbou databázy (1,8 mil. EUR) a inými službami v oblasti IT, ktoré mali byť poskytnuté v roku 2015. Časť prenesených viazaných rozpočtových prostriedkov sa týka rozpočtových presunov vykonaných v novembri a decembri 2014, keď orgán zvýšil prevádzkový rozpočet (hlava III) o 1,1 mil. EUR (19 %) (1) prostredníctvom presunov z rozpočtu na zamestnancov (hlava I) vo výške 858 828 EUR (2) a z administratívnych výdavkov (hlava II) vo výške 266 360 EUR (3). Cieľom presunov bolo kompenzovať chýbajúce prostriedky v rozpočte orgánu na rok 2015 po výrazných rozpočtových škrtoch, o ktorých rozhodli orgány udeľujúce absolutórium. Pre tieto chýbajúce prostriedky by orgán nemohol pokračovať v plnení svojej viacročnej stratégie v oblasti IT, ktorá bola jednou z jeho hlavných prevádzkových činností.
2014

Miera plnenia rozpočtu v roku 2014 sa v porovnaní s predchádzajúcim rokom zlepšila. Viazané rozpočtové prostriedky prenesené do roku 2014 v rámci hláv III, IV a V (prevádzkové výdavky) predstavovali 8,5 mil. EUR, teda 35 % (2013: 10,6 mil. EUR, t. j. 46 %). Tieto prenosy vznikli najmä v dôsledku viacročného charakteru plánovaných projektov súvisiacich s IT (4,5 mil. EUR), nákladov na preklady objednané v roku 2014, ktoré však do konca roku neboli dodané a zaplatené (0,5 mil. EUR), a hodnotení látok so zákonnou lehotou v roku 2015 (1,9 mil. EUR).
2014

Suma zrušených rozpočtových prostriedkov prenesených z predchádzajúcich rokov sa znížila zo 6,0 mil. EUR (16 %) v roku 2013 na 5,1 mil. EUR (13 %) v roku 2014. V obidvoch rokoch táto situácia vznikla najmä v dôsledku nižších nákladov, ako sa odhadovalo, ktoré mali byť preplatené v rámci dohôd o spolupráci s vnútroštátnymi úradmi členských štátov (3,2 mil. EUR v roku 2014 a 3,8 mil. EUR v roku 2013), čo naznačuje, že je nutné získavať od vnútroštátnych úradov na konci roka presnejšie údaje o skutočných vzniknutých nákladoch. Miera viazaných rozpočtových prostriedkov v roku 2014 sa v rámci jednotlivých hláv pohybovala od 94 % do 97 % celkových rozpočtových prostriedkov, čo znamená, že právne záväzky sa uskutočnili včas. Miera viazaných rozpočtových prostriedkov prenesených do roku 2015 však bola vysoká v hlave III a predstavovala 14,1 mil. EUR, teda 38 % (2013: 13,3 mil. EUR, t. j. 38 %). Súviselo to najmä s dohodami o spolupráci s vnútroštátnymi úradmi, ku ktorým sa žiadosti o preplatenie nákladov majú predložiť až v roku 2015, a bežnými prekladateľskými službami objednanými v posledných dvoch mesiacoch roka 2014, ktoré sa mali uhradiť až v roku 2015.
23.

Vysoká miera prenesených viazaných rozpočtových prostriedkov zostáva najčastejšou pripomienkou a bola vyjadrená v súvislosti s 32 agentúrami (2014: 28). Priemerná miera prenesených viazaných rozpočtových prostriedkov v rámci hlavy II (administratívne výdavky) v súvislosti s 22 agentúrami (2014: 18) bola 36 % (2014: 39 %), zatiaľ čo v rámci hlavy III (prevádzkové výdavky) v súvislosti 18 agentúrami (2014: 18) to bolo 48 % (2014: 56 %). Tieto prenosy boli často dôsledkom udalostí, ktoré boli (čiastočne) mimo kontroly agentúr (napr. faktúry alebo výkazy nákladov, ktoré neboli prijaté do konca roka), alebo boli odôvodnené viacročným charakterom činností, postupov verejného obstarávania alebo projektov. Dvor audítorov naďalej informuje o týchto záležitostiach po tom, ako interne stanovil prah pre rôzne hlavy rozpočtov agentúr. Zmena tohto postupu informovania si vyžaduje jednotné chápanie hlavných zainteresovaných strán (Dvor audítorov, Parlament, Rada a agentúry) a toho, čo sa má v súvislosti s prenesenými rozpočtovými prostriedkami vykazovať v špecifických ročných správach o agentúrach. V tejto súvislosti by bolo dobré rozpracovať pojem „odôvodnených prenosov“ a zaviesť ho v agentúrach.
2014

Celková miera viazaných rozpočtových prostriedkov bola vysoká a predstavovala 100 % (94 % v roku 2013). Celkové viazané rozpočtové prostriedky prenesené do roku 2015 dosahujú sumu 1,3 mil. EUR, t. j. 15 % celkových rozpočtových prostriedkov (2013: 1,2 mil. EUR, t. j. 13,5 %). Prenesené viazané rozpočtové prostriedky sú vysoké v prípade hlavy II (administratívne výdavky), kde dosahujú 0,6 mil. EUR, teda 49 % (2013: 0,8 mil. EUR, t. j. 59 %). Tieto prostriedky súviseli s investíciami do IT infraštruktúry, ktoré boli objednané podľa plánu ku koncu roka a týkali sa dvoch kancelárií agentúry.
18.

V Lotyšsku, ktoré je hostiteľským členským štátom, sa nenachádza akreditovaná európska škola. Zriadenie novej akreditovanej európskej školy je dlhý proces a medzitým sa úradu BEREC podarilo uzatvoriť priame zmluvy so školami poskytujúcimi vzdelávanie v angličtine, vo francúzštine a v nemčine ako hlavnom vyučovacom jazyku, pričom ide o dočasné opatrenie na zabezpečenie medzinárodného vzdelávania pre deti zamestnancov v súlade s usmerneniami Komisie k zamestnaneckej politike v európskych regulačných agentúrach (1). Úrad BEREC súhlasí so zisteniami audítorov, že využívanie rámcových zmlúv o službách nie je vhodné vzhľadom na situáciu úradu BEREC v oblasti vzdelávania a že v budúcnosti využije zmluvy o priamych službách so školami bez verejnej súťaže. Úrad BEREC by ocenil usmernenia Komisie aktualizované o špecifiká v oblasti vzdelávacích služieb.
17.

V roku 2016 sa v mene Komisie uskutočnilo externé hodnotenie nadácie. Išlo o prvý krok v prierezovom hodnotení štyroch agentúr pôsobiacich v oblasti zamestnanosti, sociálnych vecí a začlenenia (7). V hodnotení sa dospelo k záveru, že veľká reorganizácia nadácie, ktorá prebieha od roku 2011, nemala výrazné negatívne účinky a zainteresované strany vo vnútri nadácie i mimo nej vo všeobecnosti vnímajú túto reorganizáciu pozitívne, najmä pokiaľ ide o stratégiu a účinnosť. Správa nadácie sa považuje za efektívnu a účinnú. V hodnotení sa tiež vyzdvihuje, že nadácia od roku 2011 zlepšuje svoju monitorovaciu kapacitu, no stále ešte existuje priestor na to, aby o svojich činnostiach a dosiahnutých výsledkoch podala jasnejší obraz. Zjednotenie a zjednodušenie ukazovateľov podľa jedinej intervenčnej logiky a používanie jednotnej terminológie v celej organizácii by pomohlo zlepšiť situáciu. Nadácia vypracovala plán na zavedenie odporúčaní hodnotiteľov.
18.

V roku 2014 úrad vyhlásil výzvu na predloženie ponúk s cieľom uzavrieť štvorročnú rámcovú zmluvu s odhadovaným trhovým objemom 30 mil. EUR týkajúcu sa poskytovania poradenských služieb v súvislosti s rôznymi aktivitami, ako sú audítorské služby, riadenie projektov, všeobecné poradenstvo a štúdie. Avšak niektoré časti postupu verejného obstarávania a následného uplatnenia rámcovej zmluvy neboli dobre riadené. Ciele a aktivity, ktoré sa mali realizovať, neboli vymedzené dostatočne konkrétne na to, aby umožnili presný odhad potrebného objemu rámcovej zmluvy. V dôsledku toho sa úplne vyčerpala už do dvoch rokov a šiestich mesiacov. Navyše napriek veľkej rôznorodosti obstarávaných služieb a zväčša rozličným mieram výdavkov na aktivity neboli v rámci zákazky stanovené časti. Využitie častí zákazky mohlo pri nižších hodnotách aktivít povzbudiť k účasti menšie firmy. A napokon v dôsledku toho, že sa na základe rámcovej zmluvy vyžadovalo, aby jediný dodávateľ predkladal ponuky s pevne stanovenými cenami, bola neutralizovaná cenová konkurencia a zvýšila sa závislosť od daného dodávateľa. Vo všetkých prípadoch, keď je to možné, by úrad mal zvážiť uzatváranie dohôd s viacerými dodávateľmi na základe opätovného otvorenia súťažného konania.
2014

Celková miera viazaných rozpočtových prostriedkov bola vysoká na úrovni 95 %. Miera prenesených viazaných rozpočtových prostriedkov je stále vysoká a predstavuje 5,6 mil. EUR, t. j. 26 % (2013: 5,2 mil. EUR, t. j. 28 %), najmä v prípade prevádzkového rozpočtu (hlava III) vo výške 4,7 mil. EUR, t. j. 66 % (2013: 3,7 mil. EUR, t. j. 85 %). Prenosy sa týkali najmä špecifických zmlúv s kumulatívnou hodnotou 2,4 mil. EUR, ktoré boli podpísané koncom roka a konkrétne súviseli s prebiehajúcim rozvojom a údržbou databázy (1,8 mil. EUR) a inými službami v oblasti IT, ktoré mali byť poskytnuté v roku 2015. Časť prenesených viazaných rozpočtových prostriedkov sa týka rozpočtových presunov vykonaných v novembri a decembri 2014, keď orgán zvýšil prevádzkový rozpočet (hlava III) o 1,1 mil. EUR (19 %) (1) prostredníctvom presunov z rozpočtu na zamestnancov (hlava I) vo výške 858 828 EUR (2) a z administratívnych výdavkov (hlava II) vo výške 266 360 EUR (3). Cieľom presunov bolo kompenzovať chýbajúce prostriedky v rozpočte orgánu na rok 2015 po výrazných rozpočtových škrtoch, o ktorých rozhodli orgány udeľujúce absolutórium. Pre tieto chýbajúce prostriedky by orgán nemohol pokračovať v plnení svojej viacročnej stratégie v oblasti IT, ktorá bola jednou z jeho hlavných prevádzkových činností.
1.

Výkonná agentúra pre spotrebiteľov, zdravie, poľnohospodárstvo a potraviny (ďalej len „agentúra“) bola zriadená 1. januára 2005 (Výkonná agentúra pre program verejného zdravia – PHEA – od roku 2005 do roku 2008, Výkonná agentúra pre zdravie a spotrebiteľov – EAHC – od roku 2008 do roku 2013 a Výkonná agentúra pre spotrebiteľov, zdravie, poľnohospodárstvo a potraviny – CHAFEA – od 1. januára 2014) (1). Agentúra sídli v Luxemburgu a jej mandát bol predĺžený do 31. decembra 2024. Agentúra realizuje program EÚ v oblasti zdravia, program EÚ Spotrebitelia, a iniciatívu Lepšia odborná príprava pre bezpečnejšie potraviny.
22.

Na osobitnom zasadnutí Európskej rady dňa 23. apríla 2015 a v desaťbodovom pláne migrácie, ktorý schválili ministri zahraničných vecí a ministri vnútra dňa 20. apríla 2015, boli členské štáty vyzvané, aby zabezpečili odtlačky prstov všetkých migrantov. Na splnenie tejto požiadavky bola naliehavá potreba zvýšiť kapacity brania odtlačkov prstov gréckymi orgánmi. Komisia zverila túto úlohu úradu. Vyžadovalo si to zakúpenie a následné darovanie 90 skenovacích zariadení odtlačkov prstov a 90 kompatibilných počítačov (zariadenie) gréckemu štátu v hodnote 1,1 mil. EUR na základe dohody o grante medzi Komisiou a úradom. V dohode o grante sa požadovalo dodanie zariadenia IT divízii polície v Aténach a odtiaľ distribúcia do hotspotov umiestnených na gréckych ostrovoch. V opise akcie sa požadovalo, aby boli zamestnanci úradu na mieste, aby zabezpečili náležité dodanie, inštaláciu a následný prevod vlastníctva na grécku políciu. Zamestnanci úradu však neboli na mieste, aby splnili túto požiadavku, a potvrdenie od príslušných gréckych orgánov, že zariadenie bolo dodané do hotspotov vo februári a začiatkom marca 2016 a využíva sa na plánované účely, bolo zaslané až v júli 2017.
17.

Miera prenesených viazaných rozpočtových prostriedkov bola vysoká v prípade hlavy II (administratívne výdavky) vo výške 417 279 EUR, t. j. 30 % (2015: 364 740 EUR, t. j. 26 %). Tieto prenosy sa týkajú hlavne služieb v oblasti IT, ktoré ešte neboli na konci roka plne poskytnuté alebo vyfakturované. Suma prenesených viazaných rozpočtových prostriedkov v prípade hlavy III je 3 370 616 EUR, t. j. 43 % (2015: 3 383 052 mil. EUR, t. j. 41 %). Tieto prenosy súvisia hlavne s výskumnými projektmi a štúdiami, ktoré trvajú viac než jeden rok. Agentúra by mala zvážiť zavedenie diferencovaných rozpočtových prostriedkov, ktoré by lepšie vyjadrovali viacročný charakter operácií a neodvratné zdržania medzi podpisom zmluvy, dodávkami a platbami.
19.

Najväčší podiel v rámci prenesených rozpočtových prostriedkov v kapitole 1 6 vo výške 685 604 EUR sa vzťahuje na služobné cesty zamestnancov. K niekoľkým služobným cestám uskutočneným v roku 2016 neboli stále predložené vyúčtovania nákladov, prípadne boli predložené, no do konca rozpočtového roka neboli úplne spracované. Ostatné sumy podieľajúce sa na celkovom objeme prenesených rozpočtových prostriedkov z kapitoly 1 6, ku ktorým existovali právne záväzky, no neboli k nim v roku 2016 predložené faktúry, sa vzťahujú na stredisko starostlivosti o deti predškolského veku (190 292 EUR), odborné vzdelávanie zamestnancov (155 325 EUR) a výdavky PMO na správu osobných spisov Dvora audítorov (150 000 EUR).
19.

Miera prenesených viazaných rozpočtových prostriedkov je vysoká v prípade hlavy III (prevádzkové výdavky) vo výške 2,8 mil. EUR, t. j. 43 % (2015: 2,1 mil. EUR, t. j. 31 %), pričom hlavným dôvodom sú projekty (štúdie a pilotné programy) pokračujúce aj v nasledujúcom roku. Vysoká miera prenesených prostriedkov je v rozpore so zásadou ročnej platnosti rozpočtu. Nadácia by mala zvážiť zavedenie diferencovaných rozpočtových prostriedkov, ktoré by lepšie vyjadrovali viacročný charakter operácií a neodvratné zdržania medzi podpisom zmluvy, dodaním produktov a úhradou.